Ddunnit yak tessusem, tamurt irkell ad as t-iniḍ temmut, imeksawen, zik ayagi i deg i drran azal, tura ma yebɣa Rebbi ṭsen. tabeɛ, taddart yak, d iḍes ay teṭṭes, neɣ d ddunit ay inegren, qimeɣ-d nek weḥdi ? almi ula d tameɣrust-nni bbaklan d-yefkan ifurkan-is ɣel lḥara-nneɣ, ad as t-iniḍ teṭṭes, yiwen n yifer deg-s mačči la-itembiwil. i yefrax, anda llan? ɛni ula d nutni rewlen, ssuben yak s iɣezran, ɣer yemdunen, ad sbuḥrun cwiṭ.